ድሕሪ ምምስራት ሃገረ እስራኤልን ምዝንባል ኣሽሓት ፍሊስጤማውያንን ምትእክኻብ ሃገራዊ ምንቅስቓስ ፍሊስጤም ኣብቲ ብግብጽን ዮርዳኖስን ዝምሓደር ቓዛን ምዕራባዊ ገማግምን ከምኡ ካኣ ኣብ ገለ መዓስከራት ስደተኛታት ክበጋገስ ጀመረ። ቅድሚ ኲናት ናይ 1967 ምጅማሩ ፋታሕ ውድብ ሓርነት ፍልስጤም (ፒ ኤል ኦ) ብሙቛም ብሸነኽ ዮርዳኖስን ሊባኖስን ኣብ ልዕሊ እስራኤል መጥቃዕቲ ፈነወ። ምንጪ ስእሊ, Getty Images እዚ መጥቃዕቲ ንኣይሁዳውያን ዝዓለመ ኮይኑ፡ ኣብ ልዕሊ ናይ መጓዓዝያ ነፈርቲ፡ ኢምባሲታትን ስፖርታውያንን ኣካየድዎ። ድሕሪ ናይ ዓመታት ሓድሕድ ምጥቕቓዕ፡ ብናይ 1993 ስምምዕ ኦስሎ ዝፍለጥ ውዕል ኣብ መንጎ እቲ ያሲር ዓራፋት ዝመርሖ ዝነበረ ፒ ኤል ኦን እስራኤልን ተኸተ። እዚ ውዕል ውድብ ሓርነት ፍልስጤም ንእስራኤል ኣፍልጦ ሂቡ ካብ ጎንጽን ግብረሽበራዊ ተግባራትን ክቑጠብ፡ እስራኤል ካኣ ብሰላምን ብውሑስ መንገድን ከተንሳሕብ ዘገድድ'ዩ ነይሩ። ሓማስ ግን ነዚ ስምምዕ ኣፍልጦ ኣይሃቦን። እስራኤል ካብ ምዕራባዊ ገማግምን ቓዛን ኣንሳሒባ ንፍሊስጤም ነብሳ ዝኽኣለት ሃገር ክገብራ ዘኽእል ስምምዕ ግን ክሳብ ሕጂ ተግባራዊ ኣይኮነን። እንተኾነ ምብራቕ ዮሪሳሌም እታ ቀንዲ ጠንቂ ግርጭት ናይዞም ክልተ ወገናት፡ ኣብቲ ውዕል ኣይተጠቐሰትን። ምንጪ ስእሊ, Getty Images ኣብ 30 መስከረም 2015 ፕረዚደንት ምምሕዳር ፍልስጤም ማሕሙድ ዓባስ፡ ኣብ መበል 70 ኣኼባ ውድብ ሕቡራት ሃገራት ዓለም ኣብ ዘስምዖ መደረ፡ ሃገሩ ብውዕል ኦስሎ ከምዘይትቕየድ ብወግዒ ሓቢሩ። 5. .
